**Piegādes līgums Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Piegādātāja līguma reģ. Nr.**

Par tiesībām piegādāt elektroķirurģijas instrumentus un piederumus VSIA “Paula Stradiņa klīniskā universitātes slimnīca” vajadzībām

Rīgā, 2018.gada \_\_\_.decembrī

**VSIA „Paula Stradiņa klīniskā universitātes slimnīca”**, Pilsoņu ielā 13, Rīgā, LV-1002, reģ.Nr.40003457109, kuru, saskaņā ar statūtiem, pārstāv valdes locekle Ilze Kreicberga (turpmāk – Pasūtītājs), no vienas puses, un

**SIA „TRADINTEK”**, reģistrācijas Nr. 40003308634, kuru, saskaņā ar statūtiem, pārstāv valdes loceklis Aleksandrs Packevičs (turpmāk – Piegādātājs) no otras puses, un

 (abi kopā – Puses), pamatojoties uz iepirkuma „Elektroķirurģijas instrumentu un piederumu piegāde”, ID Nr. PSKUS 2018/169, rezultātiem un, saskaņā ar Piegādātāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets un piegāde**
	1. Pasūtītājs pasūta, un Piegādātājs piegādā 2.-4.daļu(turpmāk – Prece) atbilstoši Līguma un tā pielikumu noteikumiem.
	2. Preces piegādes vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002.
	3. Pasūtītājs Preces pasūtīšanu veic elektroniski, pieprasījumu nosūtot uz Līguma norādīto Pasūtītāja kontaktpersonas e-pastu.
	4. Preces piegādes laiks: Piegādātājs piegādā Preci saskaņā ar Līguma 1.pielikumā norādīto piegādes termiņu, piegādes laiku saskaņojot ar Pasūtītāja norādīto kontaktpersonu. Piegādātājam 1 (vienas) darba dienas laikā jāapstiprina pasūtījuma saņemšana. Rodoties nepieciešamībai, Pusēm vienojoties, var tikt noteikts cits Preču piegādes termiņš, bet tas nedrīkst pārsniegt šajā punktā noteiktos termiņus vairāk kā 5 (piecas) darba dienas.

1. **Līguma summa, norēķinu kārtība**
	1. Līguma summu veido visu Līguma ietvaros pasūtīto Preču kopējā summa, ņemot vērā Vienošanās kopējo summu.
	2. Preču vienas vienības cenas EUR bez pievienotās vērtības nodokļa (turpmāk – PVN) norādītas tehniskajā un finanšu piedāvājumā (turpmāk - Līguma 1.pielikums). PVN tiek aprēķināts un maksāts papildus saskaņā ar spēkā esošo nodokļu likmi.
	3. Līguma 1.pielikumā norādītajā cenā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preces piegādi Pasūtītājam uz Līguma 1.2.punktā norādīto adresi un tās izkraušanu. Piegādātājs Preces piegādi līdz Pasūtītāja norādītajai piegādes vietai veic ar saviem resursiem.
	4. Pasūtītājs veic samaksu par piegādāto Preci ne vēlāk kā 60 (sešdesmit) kalendāro dienu laikā pēc Līguma noteikumiem atbilstošas Preces piegādes un saņemtā rēķina abpusējas parakstīšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu. Rēķins tiek izrakstīts atbilstoši piegādāto Preču skaitam.
	5. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preces piegādi, kuru Piegādātājs nav veicis un/vai par Līguma prasībām neatbilstošas kvalitātes vai bojātas Preces piegādi.
	6. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	7. Samaksa uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
2. **Līguma darbības termiņš un spēkā esamība**
	1. Līgums stājas spēkā tā abpusējas parakstīšanas brīdī un ir spēkā līdz īsākajam no šādiem termiņiem:

3.1.1. līdz Vienošanās 2.1.punktā noteiktās summas izlietojumam;

3.1.2. 24 (divdesmit četri) mēneši no Līguma spēkā stāšanās dienas.

3.2. Pusēm vienojoties Līguma darbības termiņš var tikt pagarināts saskaņā ar Publisko iepirkumu likumā noteikto.

3.3. Pusēm ir tiesības jebkurā brīdī izbeigt Līgumu, par to rakstiski vienojoties.

3.4. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Piegādātāju, ja:

 3.4.1. Piegādātājs Līguma noslēgšanas vai tā izpildes laikā sniedzis nepatiesas vai nepilnīgas ziņas vai apliecinājumus;

3.4.2. Piegādātājs ilgāk kā 2 mēnešus nepilda savas Līgumā noteiktās saistības un Pasūtītājs rakstiski par to ir informējis Piegādātāju;

3.4.3. ja Piegādātājs atkārtoti (veiktas vismaz 2 Līgumam neatbilstošas piegādes) piegādājis Līgumam neatbilstošu Preci;

3.4.4. ja piegādātās Preces lietošana izraisa izmaiņas, kas var radīt draudus pacienta veselībai un dzīvībai, Preces kvalitātes prasības būtiski atšķiras no tehniskajā piedāvājumā vai Preces instrukcijā norādītajām tās īpašībām. Ja iestājas šajā apakšpunktā minētais un tas tiek konstatēts un tiek sastādīts attiecīgs pamatojums, kas pierāda cēloņsakarību, Piegādātājam ir pienākums atmaksāt Pasūtītājam Preces cenu kā arī pieņemt un aizvest Preci no Pasūtītāja telpām.

3.5. Par vienpusēju atkāpšanos no Līguma Pasūtītājs Līguma 3.4.punktā noteiktajā termiņā nosuta Piegādātājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas

3.6. Piegādātājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:

3.6.1. Pasūtītājs 30 (trīsdesmit) kalendārās dienas kavē noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Piegādātāja pretenzijas nosūtīšanas dienas uz Pasūtītāja juridisko adresi;

3.6.2. iestājušies apstākļi, kas apgrūtina vai padara neiespējamu kādu no Līgumā noteikto saistību izpildi, rakstiski par to informējot Pasūtītāju.

3.7. Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.

1. **Preces kvalitātes prasības**

4.1. Piegādātā Prece ir jauna, augstas kvalitātes un tā uzglabāta atbilstoši ražotāja noteiktajām prasībām un instrukcijām par Preces uzglabāšanu.

4.2. Prece ir marķēta ar ražotāja firmas zīmi, tai ir CE marķējums un pievienota informācija par ekspluatācijas tehniskajiem rādītājiem latviešu valodā.

4.3. Piegādātājs garantē, ka Prece atbilst Līguma noteikumiem un ir derīga ekspluatācijai, kā arī to, ka Preces izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai.

1. **Pušu saistības**
	1. Piegādātāja tiesības un pienākumi:
		1. saskaņot piegādes laiku ne mazāk kā 1 (vienu) darba dienu pirms piegādes veikšanas ar Līgumā norādīto kontaktpersonu par Preces saņemšanu;
		2. piegādāt Līguma prasībām atbilstošu, pienācīgas kvalitātes Preci saskaņā ar Līguma noteikumiem;
		3. transportējot Preci, nodrošināt Preces drošību pret iespējamajiem bojājumiem;
		4. Līguma prasībām neatbilstošas un/vai nekvalitatīvas Preces piegādes gadījumā, ne vēlāk kā 5 (piecu) kalendāro dienu laikā apmainīt to pret jaunu, nelietotu un kvalitatīvu Preci uz sava rēķina;
		5. sagatavot un nodot Pasūtītājam rēķinu par piegādāto Preci;
		6. laikus, vismaz 3 (trīs) darba dienas pirms Preces piegādes termiņa iestāšanās, informēt Pasūtītāju par iespējamiem vai paredzamiem kavējumiem piegādēs un apstākļiem, notikumiem un problēmām, kas tās kavē;
		7. veikt Līguma izpildi ar saviem spēkiem, resursiem un līdzekļiem;
		8. par piegādātu kvalitatīvu Preci savlaicīgi saņemt rēķinā norādīto summu;
		9. saņemt no Pasūtītāja saistību izpildei nepieciešamo informāciju.
	2. Pasūtītāja tiesības un pienākumi:
		1. savlaicīgi veikt Preces pasūtīšanu, elektroniski nosūtot pieprasījumu uz Līgumā norādīto elektronisko pasta adresi. Pasūtījums skaitās veikts ar brīdi, kad Piegādātājam elektroniski nosūtīts pieprasījums;
		2. pārbaudīt piegādātās Preces kvalitāti un atbilstību Līguma noteikumiem;
		3. Līgumā noteiktajā kārtībā savlaicīgi samaksāt par pieņemto, atbilstošo un kvalitatīvo Preci;
		4. dot Piegādātājam saistošus norādījumus attiecībā uz Līguma izpildi;
		5. saņemt no Piegādātāja informāciju un paskaidrojumus par Līguma izpildes gaitu un citiem izpildes jautājumiem, kā arī par iespējamajiem kavējumiem;
		6. nekvalitatīvas un Līguma prasībām neatbilstošas Preces piegādes gadījumā, lūgt Piegādātāju ne vēlāk kā 10 (desmit) darba dienu laikā apmainīt to pret jaunu, nelietotu, Līguma prasībām atbilstošu;
		7. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence.
2. **Garantija un uzglabāšanas termiņš**
	1. Garantija laiks daudzreizlietojamām precēm vismaz 12 mēneši, vienreizlietojamām precēm 6 mēneši no Preces piegādes dienas.
	2. Daudzreiz lietojamām Precēm garantijas periodā Piegādātājs nodrošina tās garantijas remontu un regulārās tehniskās apkopes saskaņā ar preces ražotāja noteikumiem.
	3. Piegādātājs apņemas bez maksas novērst jebkuru vienreiz lietojamas un ierobežotu lietošanas reižu Preces defektu, ja defekts ir atklāts Preces uzglabāšanas termiņa laikā uzreiz pēc iepakojuma atvēršanas un Piegādātājs nav izmantojis Preci tai paredzētājiem nolūkiem.
	4. Piegādātājs apņemas bez maksas diagnosticēt un novērst jebkuru daudzreiz lietojamas Precēm defektu, ja defekts ir atklāts tās garantijas laikā.
	5. Daudzreiz lietojamo Preču garantija neattiecas uz preces defektiem, kas radušies:
		1. ekspluatējot Iekārtu neatbilstoši tās ekspluatācijas noteikumiem (ražotāja instrukcijām);
		2. pierādāmu Iekārtas lietotāju nolaidības, nepareizas Iekārtas lietošanas vai apzinātu bojājumu konstatēšanas gadījumā;
		3. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas vai Iekārtas lietošanu tādā veidā, kas ir pretrunā ar tās ražotāja instrukcijām;
		4. nepārvaramas varas apstākļu rezultātā.
	6. Par jebkuru daudzreiz lietojamo Preču bojājumu vai darbības traucējumu, kas jānovērš tās garantijas ietvaros, Pasūtītājs sastāda defektu aktu, kas ir saistošs Piegādātājam, un nekavējoties to iesniedz Piegādātājam.
	7. Lai nepieļautu dīkstāves daudzreiz lietojamo Preču bojājuma gadījumos, Pretendentam jānodrošina iespēja apkalpot daudzreiz lietojamās Preces ne vēlāk kā 48 (divdesmit četru) stundu laikā no pieteikuma saņemšanas brīža. Gadījumā, ja Piegādātājam garantijas laikā daudzreiz lietojamās Preces defektus nav iespējams novērst 48 (divdesmit četru) stundu laikā no pieteikuma saņemšanas brīža, daudzreiz lietojamo Preces defekta novēršanas laikā bojāto daudzreiz lietojamo Preci aizvieto ar analogu daudzreiz lietojamo Preces, kura ir darba kārtībā 15 dienu laikā.
	8. Jautājumu par Preces defekta aktā norādītā pamatotību izlemj Pušu pilnvarotie pārstāvji Preču defektu akta sastādīšanas brīdi. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Preces bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.
	9. Ja Preces bojājums radies Pasūtītāja vainas dēļ, Preces remontu apmaksā Pasūtītājs, iepriekš saskaņojot ar Piegādātāju Preces remonta darbu apjomu, cenu un laiku.
3. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Piegādātājs atbild par Līgumā noteikto saistību izpildes kavējumu. Par katru piegādes kavējuma dienu vai citu Līgumā noteikto saistību nepildīšanu, Pasūtītājs ir tiesīgs piemērot Piegādātājam līgumsods ir 0,5% no paredzētā piegādes apjoma kopējās summas par katru kavējuma dienu, bet ne vairāk kā 10% (desmit procenti) no paredzētā piegādes apjoma kopējās summas.
	3. Iestājoties Līguma 3.4.3.punkta noteikumiem, Pasūtītājs ir tiesīgs piemērot Piegādātājam līgumsodu 10% apmērā no nepiegādāto preču kopējās summas.
	4. Par Piegādes līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0,5% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	5. Piemērotā līgumsoda apmaksa tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
	6. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
4. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
	2. Ja Līguma darbības laikā ražotājs ir veicis noteiktas izmaiņas un Piegādātājs nespēj vairs piegādāt Līguma 1.pielikumā noteikto Preci, bet Piegādātājs var nodrošināt 1.pielikumam atbilstošas ekvivalentas Preces piegādi par 1.pielikumā norādīto vai zemāku cenu, Pasūtītājs ir tiesīgs veikt Piegādātāja piedāvātās ekvivalentās Preces pārbaudi un, atbilstības gadījumā, noslēgt rakstveida vienošanos par ekvivalentās Preces piegādi, izdarot grozījumus Līgumā. Šādā gadījumā Piegādātāja pienākums ir pierādīt, ka ir iestājušies šajā punktā norādītie apstākļi.
	3. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	4. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likumā noteikto.
	5. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
	6. Ja kādai no Pusēm tiek mainīti rekvizīti vai Līguma 8.7.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	7. Pušu kontaktpersonas Līguma izpildes laikā:
		1. No Pasūtītāja puses VSIA "Paula Stradiņa Klīniskā universitātes slimnīcas" Noliktavas pārzinis Rolands Dedjuško, tālrunis: 6706 9643, e-pasts: Rolands.Dedjusko@stradini.lv un Jovita Sproģe Noliktavas pārzinis, tālrunis: 6706 9643, e-pasts: Jovita.Sproge@stradini.lv . Pilnvarotās personas ir tiesīgas pieņemt Preci, parakstīt attiecīgos pieņemšanas – nodošanas dokumentus.
		2. No Piegādātāja puses: Vita Briede, tālr.: 29413513; e-pasts: tradintek@tradintek.lv
	8. Līgums sagatavots latviešu valodā uz 8 (astoņām) lapām, visi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
5. **Pušu juridiskās adreses un rekvizīti:**

|  |  |
| --- | --- |
| **Slimnīca:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga | **Piegādātājs:****„TRADINTEK” SIA**Reģ. Nr.: 40003308634Citadeles iela 2, Rīga, LV-1010Konta Nr.: LV02HABA0001408032885Banka: A/S SWEDBANKKods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. Packevičs |

**Līguma pielikums Nr. 1**

|  |  |
| --- | --- |
|  |  **"Elektroķirurģijas instrumentu un piederumu piegāde"**  |
|  |  **ID Nr.PSKUS 2018/169** |
| **Tehniskā specifikācija - Tehniskais piedāvājums** |
| **Vispārīgās prasības:** |  |
| 1) | Piedāvājuma cenā jāiekļauj visas izmaksas, kas saistītas ar piederumu transportu un piegādi |
| 2) | Piegāde 2 nedēļu laikā no pasūtījuma |
| 3) | Garantija laiks daudzreizlietojamām precēm vismaz 12 mēneši, vienreizlietojamām precēm 6 mēneši no Preces piegādes dienas |
| 4) | Visas piedāvātās preces ir jaunas, iepriekš nelietotas un nesatur iepriekš lietotas vai atjaunotas sastāvdaļas vai komponentes |
| 5) | Uz katra instrumenta vai tā sterilā iepakojuma ir jābūt uzdrukātam ražotāja logo un artikula numuram |
| 6) | Visi tehniskajā specifikācijā iekļautie zīmoli un preču zīmes lasāmi ar frāzi "vai ekvivalents". Pretendents ir tiesīgs piedāvāt alternatīvu tehniskās specifikācijas izpildi, nodrošinot visu tehniskajā specifikācijā iekļauto prasību un funkcionalitātes izpildi un noteikto standartu ievērošanu, iesniedzot ražotāja apliecinājumu, par saderību ar norādīto iekārtu. Piedāvāto instrumentu izmēri var atšķirties ± 10% no tehniskajās prasībās norādītajiem izmēriem |
| 7) | 1 Pretendenta tehniskajā piedāvājumā norāda Preces ražotāju un modeli atbilstošos parametrus |
| 8) | 2 Parametru atbilstību pamatot ar norādi uz pavadošo dokumentu (informatīvie materiāli) , kas ļauj pārliecināties par piegādājamās Preces atbilstību tehniskajai specifikācijai. Informatīvajos materiālos pretendents atzīmē uz kuru iepirkuma tehniskās specifikācijas pozīciju pievienotā informācija attiecināma |
| 9) | 3 Vērtējumu aizpilda Iepirkumu komisija |
| 10) | 4'Paredzamais daudzums norādīts ņemot vērā iepriekšējo gadu patēriņu un tiek izmantots pretendentu finanšu piedāvājumu objektīvai vērtēšanai. Līgumi tiek slēgti par vienas vienības cenu, nosakot visa iepirkuma kopējo apjomu naudas izteiksmē un nenosakot katras pozīcijas apjomu |
| 11) | Nepieciešamības gadījumā, pretendents nodrošina piederumu paraugus piedāvājuma izvērtēšanai. |
| 12) | Iesniegt ražotāja vai tā pilnvarotā pārstāvja izsniegtu apliecinošu dokumentu, kas apliecina, ka piegādātājs ir tiesīgs izplatīt piedāvāto produktu Latvijas Republikas teritorijā (vai Eiropas Savienības teritorijā); |
| 13) | Piedāvātām precēm jābūt CE marķējums. Pretendentam jāiesniedz EK Atbilstības deklarācija un CE sertifikāta kopija (ja ražotājs noteicis ierīču klasi Is, Im, IIa, IIb vai III); |
| 14) | Izmēru pielaide ±10%, ja nav norādīts citādi. |
| 15) | Ņemot vērā, ka neparedzamu apstākļu dēļ, Līguma \_\_\_.pielikumā norādīto preču klāsts var mainīties 10% apmērā no Vienošanās kopējās summas, tehniskajā un finanšu piedāvājumā neiekļauto preču cenas tiek atsevišķi saskaņotas ar Pasūtītāju, nepārsniedzot vidējās tirgus cenas Latvijā un nemainot Vienošanās kopējo summu. |
| 16) | Pusēm vienojoties Vienošanās darbības termiņš var tikt pagarināts saskaņā ar Publisko iepirkumu likumā noteikto. |
|   |   |   |   |   |
|  |  |  |  |  |
| **Nr.p.k.** | **Preces nosaukums, tehniskā specifikācija, veicamās funkcijas** | **Pretendenta tehniskais piedāvājums1** | **Atsauce uz informatīvo materiālu2** | **Vērtējums3** |
| **2.** | **Konizācijas cilpa** |  |
|   | ***Cena kopā 2. pozīcijai bez PVN, EUR:*** |  **€ 132.30**  |
|   | PVN likme: | **21%** |
|   | ***Cena kopā ar PVN:*** |  **€ 160.08**  |
|   | Preces ražotājs:  | Karl Storz SE &Co KG |
| ***2.1*** | ***Tehniskās prasības:***  |  |  |  |
| 2.1.1 | Ar 2,4 vai 4 mm konektoru | Ar 2,4 vai 4 mm konektoru | 1lpp |   |
| 2.1.2 | Ar izolētu stieņi | Ar izolētu stieņi | 1lpp |   |
| 2.1.3 | Daudzreizlietojams, autoklavejams | Daudzreizlietojams, autoklavejams | 1lpp |   |
| 2.1.4 | Darba garums 10 ±1 cm | Darba garums 10 ±1 cm | 1lpp |   |
| 2.1.5 | ***Cilpu izmērs:*** | ***Cilpu izmērs:*** |   |   |
| 2.1.6 | Cilpas izmērs 22 x 17 mm (Atsauces nr. Karl Storz 26165 UG vai analogs) | Cilpas izmērs 22 x 17 mm Karl Storz 26165 UG  | 1lpp |   |
| 2.1.7 | Cilpas izmērs 15 x 13 mm (Atsauces nr. Karl Storz 26165 UM vai analogs) | Cilpas izmērs 15 x 13 mm. Karl Storz 26165 UM | 1lpp |   |
| 2.1.8 | Cilpas izmērs 10 x 8 mm (Atsauces nr. Karl Storz 26165 UK vai analogs) | Cilpas izmērs 10 x 8 mm Karl Storz 26165 UK  | 1lpp |   |
| ***2.2*** | ***Instrumenti:***  | ***Paredzamais daudzums4:*** | ***Vienības cena bez PVN:*** | ***Piedāvātās preces kods:*** |
| 2.2.1 | Cilpas izmērs 22 x 17 mm (Atsauces nr. Karl Storz 26165 UG vai analogs) | 1 |  € 44.10  | 26165UG |
| 2.2.2 | Cilpas izmērs 15 x 13 mm (Atsauces nr. Karl Storz 26165 UM vai analogs) | 1 |  € 44.10  | 26165UM |
| 2.2.3 | Cilpas izmērs 10 x 8 mm (Atsauces nr. Karl Storz 26165 UK vai analogs) | 1 |  € 44.10  | 26165UK |
|   | **EKK:** | 23442 |
|  |  |  |  |  |
| **Nr.p.k.** | **Preces nosaukums, tehniskā specifikācija, veicamās funkcijas** | **Pretendenta tehniskais piedāvājums1** | **Atsauce uz informatīvo materiālu2** | **Vērtējums3** |
| **3.** | **Bipolārā TUR cilpa** |  |
|   | ***Cena kopā 3. pozīcijai bez PVN, EUR:*** |  **€ 18 060.00**  |
|   | PVN likme: | **21%** |
|   | ***Cena kopā ar PVN:*** |  **€ 21 852.60**  |
|   | Preces ražotājs:  | Karl Storz SE &Co KG |
| ***3.1*** | ***Tehniskās prasības:***  |  |  |  |
| 3.1.1 | Izmantošanai ar 24/26 Fr rezektoskopu | Izmantošanai ar 24/26 Fr rezektoskopu | 1lpp |   |
| 3.1.2 | Daudzreiz lietojama | Daudzreiz lietojama | 1lpp |   |
| 3.1.3 | Stieples diametrs 0,35/0,40 mm | Stieples diametrs 0,35/0,40 mm | 1lpp |   |
| 3.1.4 | Griešanas cilpa (Atsauces nr. Karl Storz 27040 GP1 vai analogs) | Griešanas cilpa Karl Storz 27040 GP1  | 1lpp |   |
| 3.1.5 | Griešanas cilpa, taisna (Atsauces nr. Karl Storz 27040 BL1 vai analogs) | Griešanas cilpa, taisna Karl Storz 27040 BL1 | 1lpp |   |
| 3.1.6 | Vaporizācijas bumbiņa (Atsauces nr. Karl Storz 27040 NB vai analogs) | Vaporizācijas bumbiņa . Karl Storz 27040 NB  | 1lpp |   |
| ***3.2*** | ***Instrumenti:***  | ***Paredzamais daudzums4:*** | ***Vienības cena bez PVN:*** | ***Piedāvātās preces kods:*** |
| 3.2.1 | Griešanas cilpa (Atsauces nr. Karl Storz 27040 GP1 vai analogs) | 120 |  € 125.00  | 27040GP1 |
| 3.2.2 | Griešanas cilpa, taisna (Atsauces nr. Karl Storz 27040 BL1 vai analogs) | 12 |  € 127.50  | 27040BL1 |
| 3.2.3 | Vaporizācijas bumbiņa (Atsauces nr. Karl Storz 27040 NB vai analogs) | 12 |  € 127.50  | 27040NB |
|   | **EKK:** | 23442 |
|  |  |  |  |  |
| **Nr.p.k.** | **Preces nosaukums, tehniskā specifikācija, veicamās funkcijas** | **Pretendenta tehniskais piedāvājums1** | **Atsauce uz informatīvo materiālu2** | **Vērtējums3** |
| **4.** | **Rezektoskopijas elektrodi, daudzreizlietojami** |  |
|   | ***Cena kopā 4. pozīcijai bez PVN, EUR:*** |  **€ 495.00**  |
|   | PVN likme: | **21%** |
|   | ***Cena kopā ar PVN:*** |  **€ 598.95**  |
|   | Preces ražotājs:  | Karl Storz SE &Co KG |
| ***4.1*** | ***Tehniskās prasības:***  |  |  |  |
| 4.1.1 | Savietojams ar Karl Storz rezektoskopiem | Savietojams ar Karl Storz rezektoskopiem | 1lpp |   |
| 4.1.2 | Daudzreizlietojams | Daudzreizlietojams | 1lpp |   |
| 4.1.3 | 19/22 Fr. | 19/22 Fr. | 1lpp |   |
| 4.1.4 | Liekta cilpa (Atsauces nr. Karl Storz 27054 G vai analogs) | Liekta cilpa Karl Storz 27054 G | 1lpp |   |
| 4.1.5 | Naža formas (Atsauces nr. Karl Storz 27054 L vai analogs) | Naža formas Karl Storz 27054 L | 1lpp |   |
| 4.1.6 | Bumbas formas (Atsauces nr. Karl Storz 27054 N vai analogs) | Bumbas formas Karl Storz 27054 N  | 1lpp |   |
| ***4.2*** | ***Instrumenti:***  | ***Paredzamais daudzums4:*** | ***Vienības cena bez PVN:*** | ***Piedāvātās preces kods:*** |
| 4.2.1 | Liekta cilpa (Atsauces nr. Karl Storz 27054 G vai analogs) | 2 |  € 55.00  | 27054G |
| 4.2.2 | Naža formas (Atsauces nr. Karl Storz 27054 L vai analogs) | 2 |  € 55.00  | 27054L |
| 4.2.3 | Bumbas formas (Atsauces nr. Karl Storz 27054 N vai analogs) | 5 |  € 55.00  | 27054N |
|   | **EKK:** | 23442 |